Праваслаўныя могілкі (Горадня)

Праваслаўныя могілкі (Старыя, Рускія, Сафійскія, Ерусалімскія, могілкі па Антонава) — даўнія могілкі праваслаўнай грамады Горадні. Гісторыя Былі закладзены на пачатку XIX ст. Могілкі моцна пацярпелі падчас баёў у 1915, 1939, 1944 гадах. Зачыненыя ў 1973 годзе. У другой палове XIX ст. тут была пабудавана Царква прападобнай Марфы — помнік архітэктуры позьняга клясыцызму. У 1890 годзе пры браме на грошы мешчаніна С. Талочкі была пабудавана капліца ў гонар Уваскрасеньня Хрыстова. У 1957 годзе на магіле ста дваццаці савецкіх ваеннапалонных пастаўлены помнік. У 1958 годзе помнік зьявіўся на магіле пяцісот сямідзесяці воінаў, партызан і мірных жыхароў, якія загінулі ў Вялікую Айчынную вайну. У 1959 годзе скульптура воіна пастаўлена на магіле, дзе пахаваны астанкі чатырыста дзевяноста савецкіх салдатаў, якія загінулі ў баях у ліпені 1944 году. Асобы, пахаваныя на могілках Марыя Багдановіч (Мякота) — маці Максіма Багдановіча, Е. Арлоўскі — гісторык М. Дзьмітрыеў — этнограф П. Кавалеўскі — філёляг Небальсін — архітэктар Раманаў — архітэктар К. Кемарскі — мэдык А. Райпольскі — мэдык епіскап Ігнаці (Жалязоўскі) Міхась Васілёк (сапр. Міхаіл Восіпавіч Касьцевіч) (1905—1960) — беларускі паэт Вонкавыя спасылкі «Ад Каложы да Фартоў»